Pretorianers oor dringende wateronderbreking gewaarskuFoto: Arcaion/Pixabay.com Die Tshwane-metro het inwoners in sekere gebiede van die ooste van Pretoria gewaarsku om gereed te maak vir ŉ dringende wateronderbreking. Die stad se waterverskaffer, Rand Water, het die stad kennis gegee dat die Olympus-pompstasie dringend afgeskakel moet word vir instandhoudingswerk. Volgens Lindela Mashigo, woordvoerder van die metro, gaan die pompstasie Sondag van 09:00 tot 15:00 afgeskakel word as alles volgens plan verloop. Inwoners van Olympus, Zwavelpoort, Boardwalk Manor en Boardwalk Meander kan wateronderbrekings verwag. Mahsigo het ŉ beroep op alle inwoners gedoen om ten alle tye water spaarsamig te gebruik.